 Muuse Biixi waxa kaloo uu ka hadlay wada lahaanshaha Qaranka Somaliland iyo sida aannu u saamaynayn tartanka ka dhexeeya xisbiyada siyaasadda dalka, waxaannu yidhi, Dawladnimada iyo tartanka labada Qarankaa wada leh oo dastuurkaa dhigaya, marka la tartamayo waxaynu nahay walaalo tartamaya, xisbiyaduna waa wada xisbiyo Qaran oo nin waliba waxa uu dadka soo hordhigayaa waxaasaan qabanayaa oo hebel waxaasaan kaga duwannahay oo qaranka anigaa u qabanayaa, xisbi qolo ahi ma jiro mid qolo wax ku doonayaana ma jiro, waayo xeerkeenuna ma dhigayo, caqliyadna maaha ee waa in aynu ka kornaa oo aynu heer qaran u tartanaa. 